**ΑΝΤΩΝΥΜΙΕΣ**

 **Αντωνυμίες** λέγονται οι λέξεις που μπαίνουν στη θέση **ονομάτων**.

**ΕΙΔΗ ΤΩΝ ΑΝΤΩΝΥΜΙΩΝ**

**1. Οι αόριστες αντωνυμίες**

**Αόριστες** λέγονται οι αντωνυμίες που φανερώνουν ένα πρόσωπο ή ένα πράγμα αόριστα, αφηρημένα χωρίς να το ορίζουν Αυτές είναι:

 **Ένας, μια, ένα**.

 **Καθένας, καθεμιά, καθένα**.

 **Kάποιος, κάποια, κάποιο**.

 **Κανένας, καμιά, κανένα**

 **Kάμποσος, κάμποση, κάμποσο**.

 **Άλλος, άλλη, άλλο**.

 **Κάτι, κατιτί, καθετί**.

 **(ο, η, το) δείνα, τάδε**.

 **Τίποτα**

**2. Οι προσωπικές αντωνυμίες**

**Προσωπικές** λέγονται οι αντωνυμίες που μας φανερώνουν τα τρία πρόσωπα του λόγου. Αυτές είναι:

**Ενικός αριθμός**

1ο Πρόσωπο: **εγώ** (ίδιο και στα τρία γένη).

2ο Πρόσωπο; **εσύ** (ίδιο και στα τρία γένη).

3ο Πρόσωπο: **αυτός, αυτή, αυτό**.

**Πληθυντικός αριθμός**

1ο Πρόσωπο: **εμείς** (ίδιο και στα τρία γένη).

2ο Πρόσωπο: **εσείς** (ίδιο και στα τρία γένη).

3ο Πρόσωπο: **αυτοί, αυτές, αυτά**.

**3. Οι δεικτικές αντωνυμίες**

**Δεικτικές** λέγονται οι αντωνυμίες, που τις χρησιμοποιούμε για να δείχνουμε κάτι χωρίς να το ονομάζουμε. Αυτές είναι:

**Αυτός, αυτή, αυτό**. Τις χρησιμοποιούμε για να δείξουμε όσα βρίσκονται κοντά μας.

**(ε)τούτος, (ε)τούτη, (ε)τούτο**. Τις χρησιμοποιούμε για να δείξουμε όσα βρίσκονται πολύ κοντά μας.

**Εκείνος, εκείνη, εκείνο**. Τις χρησιμοποιούμε για να δείξουμε όσα βρίσκονται μακριά μας.

**Τέτοιος, τέτοια, τέτοιο**. Τις χρησιμοποιούμε για να δείξουμε ποιότητα.

**Τόσος, τόση, τόσο**. Τις χρησιμοποιούμε για να δείξουμε ποσότητα.

**4. Οι κτητικές αντωνυμίες**

**Κτητικές** λέγονται οι αντωνυμίες που φανερώνουν σε ποιον ανήκει κάτι. Αυτές είναι:

 **μου, σου, του**

 **του, της, του**

  **μας σας, τους**

  **δικός, δική, δικό**

**5. Οι αυτοπαθείς αντωνυμίες**

**Αυτοπαθείς** λέγονται οι αντωνυμίες που φανερώνουν πως το ίδιο πρόσωπο ενεργεί και το ίδιο δέχεται την ενέργεια. Αυτές είναι:

 **τον εαυτό μου, τον εαυτό σου, τον εαυτό του**

**6. Οι οριστικές αντωνυμίες**

**Οριστικές** είναι οι αντωνυμίες που ξεχωρίζουν κάτι από τα άλλα του είδους. Αυτές είναι: **ο ίδιος, η ίδια, το ίδιο, μόνος, μόνη, μόνο.**

**7. Οι αναφορικές αντωνυμίες**

**Αναφορικές** λέγονται οι αντωνυμίες με τις οποίες ολόκληρη η πρόταση αναφέρεται σε μια λέξη. Αυτές είναι:

 **που**

 **ο οποίος, η οποία, το οποίο**

 **όποιος, όποια, όποιο**

 **όσος, όση, όσο**

 **ό,τι**

**8. Οι ερωτηματικές αντωνυμίες**

**Ερωτηματικές** λέγονται οι αντωνυμίες που χρησιμοποιούμε για να ρωτάμε. Αυτές είναι:

**τι**

**ποιος, ποια, ποιο**

**πόσος, πόση, πόσο**